ঢাকা, ১৭ ডিসেম্বর ২০১৭: ব্যাংকিং ও আর্থিক খাতে একদিকে ক্ষমতার অপব্যবহার, রাজনৈতিক প্রভাব ও যোগসাজসের মাধ্যমে লাগামহীন জালিয়াতি, দুর্নীতি ও ঋণ খেলাপীর দৌরাত্ম্য,ও অন্যদিকে নিয়ন্ত্রক কর্তৃপক্ষের একাংশের এড-হক ভিত্তিক অকার্যকর পদক্ষেপ ও দৃশ্যমান অসহায়ত্বের ফলে সৃষ্ট অভূতপূর্ব অরাজকতা ও ঝুঁকির প্রেক্ষিতে গভীর উদ্বেগ প্রকাশ করেছে ট্রান্সপারেন্সি ইন্টারন্যাশনাল বাংলাদেশ (টিআইবি)। চলমান সংকট নিরসন ও সুশাসন প্রতিষ্ঠায় এ খাতে অভিজ্ঞ স্বাধীন ও নিরপেক্ষ ব্যক্তি ও প্রতিষ্ঠানকে সম্পৃক্ত করে একটি বিশেষজ্ঞ কমিটি গঠন করে তার সুপারিশের ভিত্তিতে স্বল্প, মধ্য ও দীর্ঘমেয়াদী ঝুঁকি নিরসন পরিকল্পনাসহ একটি পূর্ণাঙ্গ সময়োপযোগী নীতিমালা প্রণয়ন ও বাস্তবায়নের জন্য সরকার ও বিশেষ করে বাংলাদেশ ব্যাংকের প্রতি আহ্বান জানিয়েছে টিআইবি।